cyanic-selkie/wikianc huggingface dataset:
Cell (Dragon Ball)
Muodot
Täydellisen muotonsa Cell saavuttaa absorboituaan molemmat androidit. Cellin voimat ja varsinkin nopeus kasvavat dramaattisesti ylittäen jopa yli supersaiyalaisen voimat. Ulkonäkö muuttuu sulavalinjaiseksi ja huomattavasti ihmismäisemmäksi. Tässä muodossa hänen voimatasonsa on 540 000 000.
Ultratäydellisen muodossa Cell on vielä vahvempi kuin edellisessä ja osaa Son Gokun tavoin teleportaation (eng. instant transmission).
Tekniikat
Cell on androidi, joka on tehty muiden soluista, eikä hänellä ole yhtään omaa, ainutlaatuista tekniikkaa absorboimista lukuun ottamatta. Sen sijaan hänellä on niiden henkilöiden kykyjä, joiden soluista hänet luotiin.
Popsi, popsi porkkanaa
Popsi, popsi porkkanaa on Markku Kopiston säveltämä ja Asta Kaukosen ja Chrisse Johanssonin sanoittama lastenlaulu, joka julkaistiin ensimmäisen kerran vuonna 1979. Laulu on suosituimpia lastenlauluja Suomessa.
Laulu on opettavainen tarina vihannesten, hedelmien ja marjojen terveellisyydestä. Ensiksi laulussa kehotetaan popsimaan porkkanaa, koska se vahvistaa hampaita. Seuraavaksi haukataan hedelmää ja sitten maistetaan mansikkaa. Viimeisessä säkeistössä maistetaan kaikkia edellä mainittuja, minkä seurauksena ”vitamiinit sulle jää”.
Bund Deutscher Mädel
thumb|BDM-tyttöjä vuonna 1933. thumb|Nuori BDM:n jäsen vuonna 1933. Bund Deutscher Mädel (BDM, ) oli tyttöjärjestö natsi-Saksassa. Se perustettiin vuonna 1930 jo ennen kansallissosialistisen puolueen vallan kasvua ja se oli osa Hitler-Jugend-järjestöä.
James Gillespie Blaine
thumb|James G. Blaine James Gillespie Blaine (31. tammikuuta 1830 West Brownsville Pennsylvania – 27. tammikuuta 1893 Washington, D.C.) oli yhdysvaltalainen poliitikko ja lakimies. Hän toimi edustajainhuoneen puhemiehenä vuosina 1869–1875, senaattorina 1876–1881 ja ulkoministerinä 1881 sekä 1889–1892. Hän oli myös republikaanipuolueen presidenttiehdokkaana vuonna 1884, mutta hävisi niukasti demokraattien Grover Clevelandille.
Bund Deutscher Mädel
Adolf Hitlerin noustessa valtaan 1933 se nousi merkittävämpään asemaan natsien kontrollointipolitiikan eli yhdenmukaistamisen (Gleichschaltung) kautta, kun muut tyttöjen järjestöt hajotettiin. Yhdenmukaistamisen nimissä perustettiin BDM:n lisäksi lukuisia muita uusia järjestöjä, joiden jäsenyys oli pakollista. Näin varmistettiin se, että jokainen Saksan kansalainen kuului johonkin natsien kontrolloimaan liikkeeseen, ja taattiin valtaa pitävän puolueen propagandan tehokas leviäminen.
James Gillespie Blaine
Blaine istui Mainen osavaltion edustajainhuoneessa vuosina 1859–1862, joista kaksi viimeistä vuotta edustajainhuoneen puhemiehenä. Hänet valittiin republikaanina kongressiin vuonna 1863 ja edustajainhuoneen puhemieheksi 1868. Puhemiehenä ollessaan hän vaati perustuslakiin lisäystä, joka kieltäisi uskonnollisia kouluja käyttämästä julkisia varoja.
Bund Deutscher Mädel
Saksan nuorisojärjestöjen ydin oli Hitler-Jugend, joka jakaantui neljään osastoon: varsinainen Hitler-Jugend 14–18-vuotiaille pojille, Pimpfe ja Jungvolk 10–14-vuotiaille pojille, BDM 14–18-vuotiaille tytöille ja Jungmädel 10–14-vuotiaille tytöille.
James Gillespie Blaine
Vuonna 1876 Blaine valittiin senaattiin. Hän oli ehdolla republikaanien presidenttiehdokkaaksi 1876 ja 1880, mutta ei tullut valituksi.
Ulkoministerinä
Blaine toimi ulkoministerinä James Garfieldin, Chester A. Arthurin ja Benjamin Harrisonin hallinnoissa. Garfieldin murhan jälkeen hän jatkoi Arthurin hallituksessa joulukuuhun 1881, minkä jälkeen hän erosi. Vuonna 1889 hänestä tuli Harrisonin hallituksen ulkoministeri, mutta hän joutui eroamaan tästä tehtävästä kesäkuussa 1892 heikentyneen terveydentilansa vuoksi.
Bund Deutscher Mädel
Ideologia
Bund Deutscher Mädel oli tiukassa valtiollisessa ohjauksessa ja sen tavoitteet olivat ensisijaisesti propagandistiset, tarkoitus oli levittää kansallissosialistista maailmankatsomusta. Hallinto piti nuorisoa erityisen tärkeänä, koska nuoret nähtiin liikkeen dynaamisena voimana, joka mahdollisti siirtymisen pois vanhasta ”rappeutuneesta” poliittisesta systeemistä ja ”keskiluokkaisista” arvoista. Toiseksi nuoret olivat muokattavissa omaksumaan natsien maailmankatsomus, ja kolmanneksi vanhan lakattua heistä tulisi ”kansallisen yhteisön” ruumiillistuma. Koska kaikki muut vastaavat järjestöt olivat kansallissosialistisessa Saksassa kiellettyjä ja jäsenyys toisaalta BDM:ssä tytöille pakollista olivat olosuhteet propagandan levittämiseen otolliset.
BDM:ssä yksilöllisyys pyrittiin häivyttämään, opetettua ei saanut kyseenalaistaa ja natsien arvoihin ja normeihin tuli uskoa. Tyttöjä opetettiin täyttämään velvollisuutensa isänmaata ja kansakuntaa kohtaan. Ensisijaisena velvollisuutena naisilla oli aviollinen äiteys. Mutta sen lisäksi heidän tuli olla terveitä, puhtaita, fyysisesti kunnossa ja tuntea kansanperinnettä. Vaikka järjestö ei tarjoillutkaan kovin modernia naiskuvaa, se toisaalta halveksi feminiinistä naiseutta ja piti ihanteena sen sijaan vahvaa ahkeraa äitiyttä. Miesihanne sen sijaan oli hyvin maskuliininen.
Toiminta
Vuonna 1936 perustettiin ensimmäinen BDM:n talouskoulu, jonka opetukseen sisältyi käytännön talous- ja lastenhoitotaitojen opettelua, teoreettista opetusta, joka käsitteli sairauden hoitoa ja terveyttä, opintoja kansanyhteisöstä, jossa käsiteltiin rotua, kansallisuutta ja kansantaloutta. Lisäksi urheilu kuului opetukseen. Vuonna 1939 käyttöön otettiin myös vuoden pakollinen työjakso.
Toisen maailmansodan aikana BDM:n jäseniä mobilisoitiin valtion palvelukseen. Sodan ensimmäisen vuoden aikana mobilisoituja oli yhdeksän miljoonaa. Nuoret työskentelivät maataloudessa, propagandan ja ruokakorttien jakajina sekä rintamalla haavoittuneiden ja lasten hoitajina. Heitä myös lähetettiin Saksan valtaamille itäisille alueille siivoamaan ja valmistelemaan SS:n entisistä asukkaistaan tyhjentämiä koteja saksalaisten siirtolaisten käyttöön.
Onewe
Onewe (, tyyliteltynä ONEWE) on viisihenkinen eteläkorealainen vaihtoehtorockyhtye. Yhtyeen jäsenet ovat Younghoon, Harin, Dongmyeong, Kanghyun ja CyA.
Yhtye tunnettiin sen alkuaikoina myös nimillä M.A.S. 0094 sekä MAS (MAS sanoista Make Some Noise) ennen yhtyeen uutta debyyttiä levy-yhtiö RBW:n alla Oneusin ”veliyhtyeenä” vuonna 2019.
2015–2016: M.A.S 0094:n muodostuminen
Yhtyeen jäsenet perustivat M.A.S 0094:n itsenäisesti toukokuussa 2015. Aluksi yhtye esiintyi soittamalla omia versioitaan muiden artistien kappaleista ja lahjoitti esiintyistuloja lohtunaisten hyväksi. Myös tuotto yhtyeen ensimmäisestä julkaistusta omasta singlestä ”Butterfly, Find a Flower” (elokuu 2015) lahjoitettiin hyväntekeväisyyteen.
Toukokuussa 2016 M.A.S 0094 julkaisi ensimmäisen EP-levynsä Feeling Good Day.
M.A.S 0094 debytoi virallisesti musiikkiohjelmassa The Show 2. elokuuta 2016 kappaleella ”After 15 Seconds”.
Yhtye esiintyi sessiobändinä Mamamoon kanssa KBS Song Festivalilla vuonna 2016.
2017–2018: Siirtyminen RBW:lle ja nimen vaihto
Tammikuussa 2017 M.A.S 0094 julkaisi toisen EP-levynsä Make Some Noise. Helmikuussa yhtye piti ensimmäisen konserttinsa.
Dongmyeong edusti RBW:tä Produce 101 Season 2 -ohjelmassa ja eliminoitiin viidennessä jaksossa (sija 68).
Kesällä 2017 yhtye siirtyi Modern Musicilta RBW:lle ja otti käyttöönsä uuden nimen MAS.
Syksyllä MAS osallistui ohjelmaan The Unit. Ainoana yhtyeenä tanssipainotteisessa ohjelmassa muut MAS:n jäsenet eliminoitiin jaksossa 7, mutta Dongmyeong ylsi sijalle 16 ja eliminoitiin finaalissa.
Kesällä 2018 RBW tiedotti yhtyeen debytoivan uudelleen nimellä Onewe pian levy-yhtiön K-pop -yhtye Oneusin jälkeen, heidän veliryhmänään.
2019–2020: Onewe
13. toukokuuta 2019 Onewe debytoi virallisesti singlealbumilla 1/4 ja sen johtavalla singlellä ”Reminsice About All”.
Onewen kolmas albumi 3/4 julkaistiin 2. huhtikuuta 2020. Mamamoon Hwasa esiintyi albumin johtavalla singlellä ”Q”, ja single debytoi Billboardin World Digital Song Sales -listan sijalla 12.
Onewen ensimmäinen täyspitkä albumi One julkaistiin toukokuussa 2020. Samana vuonna yhtye piti myös useita konsertteja ja julkaisi ensimmäisen demoalbuminsa sekä seuraavan albuminsa Memory: Illusion.
2021–
Kesäkuussa 2021 Onewe julkaisi ensimmäisen EP:nsä Planet Nine: Alter Ego.
Marraskuussa 2021 Onewe ilmoitti julkaisevansa uuden albuminsa Planet Nine: Voyager tammikuussa 2022 ja julkaisi ennakkojulkaisuna kappaleen ”Star” 23. marraskuuta 2021. Albumi julkaistiin 4. tammikuuta Yonghoonin tuottamalla johtavalla singlellä "Universe_ (너의 우주는) ", ja se debytoi maailmanlajuisella iTunesin albumilistalla sijalla 9.
Cooper
Sanan Cooper eri merkityksiä:
Maija-Liisa Márton
Maija-Liisa Márton (ent. Turkka, o.s. Poutiainen; s. 14. joulukuuta 1944 Oulu) on suomalainen näyttelijä ja teatterivaikuttaja. Hänellä on ollut uransa varrella useita kiinnityksiä Etelä- ja Itä-Suomen teattereissa. Lisäksi hän on toiminut Teatterikorkeakoulun johtajana ja teatterinjohtajana. Valkokankaalla Márton on näytellyt muun muassa Martta Niskavuoren roolin elokuvassa Niskavuori.
Perhetausta
Maija-Liisa Márton syntyi faktori Toivo Henrik Matias Poutiaisen ja kunnalliskodinjohtaja Annikki Seppä-Murron perheeseen. Hän oli aviossa teatteriohjaaja Jouko Turkan kanssa 1966–1980 (ero) ja unkarilaissyntyisen näyttelijän András Mártonin kanssa 1980–1990 (ero). Hänellä on yksi poika, Juha Turkka (syntynyt 1970).
Ura
Márton valmistui ylioppilaaksi vuonna 1964, minkä jälkeen hän suoritti Suomen Teatterikoulun vuosina 1965–1968. Ammattilaisuransa hän aloitti Joensuun kaupunginteatterista 1968. Hänen näyttelijänuransa kohokohtia ovat olleet muun muassa Katerina (Ukonilma), Polly Peachum (Kolmen pennin ooppera), Kyllikki (Kyllikki ja Runar), Loviisa (Niskavuoren nuori emäntä) ja Ebba Fleming (Daniel Hjort). Mártonin ohjauksia ovat muun muassa Punahilkka, Entäs nyt Niskavuori, Anu ja Mikko, Pohjalaisia sekä Myrskyluodon Maija.
Márton työskenteli Teatterikorkeakoulun rehtorina vuosina 1988–1990. Hän toimi Teatterikorkeakoulussa myös lehtorina ja näyttelijäntyön laitoksen johtajana. Vuodesta 1994 vuoteen 2000 hän oli teatterinjohtajana Espoon teatterissa.
Vuonna 1984 valmistuneessa Niskavuori-elokuvassa Márton näytteli Martta Niskavuorta, suurtilan rikasta miniää. Hänet palkittiin osastaan Jussi-patsaalla. Vuonna 1981 hän tulkitsi Magdan osan unkarilaisessa elokuvassa A remény joga. Suomalais-unkarilaisena yhteistuotantona valmistuneessa televisioelokuvassa Vieras (1984) Márton näytteli Maija-Liisaa.
Viittä kieltä taitava Márton on toiminut myös kielenkääntäjänä. Hän on suomentanut muuan muassa Robert Cohenin teoksen Näyttelemisen mahti. Vuonna 1992 hän oli vierailevana taiteilijana James Madisonin yliopistossa Virginiassa. Samana vuonna hänet valittiin Vuoden kellokkaaksi ja Unkarin valtio myönsi hänelle Pro Cultura Hungarica -tunnustuksen. Vuonna 1994 virginialainen Shenandoahin yliopisto myönsi Mártonille Doctor of Arts -kunniatohtorin arvon.
Vesey Street (Manhattan)
thumb|Näkymä Vesey Streetiä pitkin itään kohti [[Broadway (katu)|Broadwayta.]] Vesey Street on itä–länsi-suunnassa kulkeva katu Manhattanin saarella New Yorkissa. Katu on nimetty lähistöllä sijaitsevan Trinity Churchin ensimmäisen johtajan William Veseyn (1674–1746) mukaan. Ennen World Trade Centerin rakentamista Vesey Street kulki suoraan Broadwaylta Hudsonjoelle. Nykyään katu kulkee Broadwaylta Church Streetille. Kadun varrella sijaitsevia rakennuksia ovat muun muassa Old New York Evening Post Building ja Verizon Building.
Company of Heroes
Company of Heroes on Relic Entertainmentin kehittämä ja THQ:n julkaisema reaaliaikainen strategiapeli. Se julkaistiin maailmanlaajuisesti vuonna 2006 Microsoft Windowsille ja OS X:lle.
Peli sijoittuu toiseen maailmansotaan, jonka yksinpelikampanjassa pelaaja johtaa kuvitteellista liittoutuneiden Able-komppaniaa läpi Normandian maihinnousun taistelujen, muun muassa Omaha Beachin maihinnousun ja Cherbourgin valtauksen. Peliin on julkaistu myös kaksi itsenäistä lisäosaa: Opposing Fronts (2007) ja Tales of Valor (2009), jotka ovat nykyisin saatavilla myös emopelin kanssa Anthology-kokoelman muodossa. Pelin itärintamalle sijoittuva jatko-osa Company of Heroes 2 julkaistiin vuonna 2013.
Resurssit
Company of Heroes sisältää kolmenlaisia resurssipisteitä: ammukset (ammunition), polttoaine (fuel) ja miesvoima (manpower). Näitä pisteitä hallussapitämällä pelaaja saa resursseja, joilla voi rakentaa tai tilata lisää yksiköitä, rakennuksia, tykistökeskityksiä, lisäjoukkoja yms.
Pelaaja saa resursseja vain silloin, kun resurssin alue on yhteydessä pelaajan päämajaan, esimerkiksi, jos vastustaja valtaa päämajan ja ammuspisteen välissä olevan alueen, lakkaa resurssien virtaaminen päämajaan. Resurssipisteen valloitusta voi vaikeuttaa rakentamalla tarkkailuaseman (observation post) resurssipisteen päälle, joka samalla lisää resurssipisteen tuottamia resurseja ja samalla vastustajan täytyy tuhota se, ennen kuin se voi vallata sen.
Moninpeli
Aiemmista peleistä poiketen Relic ei käytäkään Company of Heroesin moninpelissä GameSpy Arcadea tai WON:ia, vaan Relic Onlinea, joka mahdollistaa muun muassa paremman automaattisen pelinhaku- ja pelaajien rankkaussysteemin. Moninpeliä voi samanaikaisesti parhaimmillaan pelata kahdeksan pelaajaa (4vs4). Moninpeliä voi halutessaan pelata myös ranked-moodissa, jolloin peli arpoo automaattisesti suunnilleen samantasoisen vastustajan. Vastustajia voittamalla pelaaja saa tasoja ja nousee pelaajien ranking-listalla. Ranked-moodissa pelataan aina 500 pisteen Victory Point Control -säännöillä.
Pelimuodot
Kartalle on lisätty kentästä riippuen 3–5 voittopistettä, joiden enemmistön valtaamalla saa vastustajan pisteet kulumaan loppuun. Pelin häviää siis se osapuoli, jonka pisteet loppuvat ensimmäisenä. Ennen pelin alkua voidaan myös määritellä aloituspisteiden suuruudesta, joka on yleensä 200, 500 tai 1 000.
Annihilaatiossa pyritään yksinkertaisesti tuhoamaan kaikki vastapuolen rakennukset (lukuun ottamatta tarkkailuasemia).
Puolet
Pelissä on pelattavissa 4 eri puolta. Alun perin liittoutuneilla oli pelattavissa vain Yhdysvaltain armeija ja Akselivalloila Wehrmacht. Opposing Fronts-lisäosa lisää peliin liittoutuneille Britannian Armeijan ja akselivalloille Panzer Eliten. Kaikki eivät voi taistella kaikkia vastaan vaan taistelut käydään aina liittoutuneiden ja akselivaltojen välillä.
Yhdysvaltain armeija
Yhdysvaltain armeija käyttää jalkaväkitaistelussa pääosin kiväärimies-ryhmää, joka toimii Yhdysvaltojen perusyksikkönä alusta loppuun. Kiväärimiesryhmä ryhmä käyttää aseinaan M1 Garand -kiväärejä mutta pelaaja voi varustaa myös ryhmän kahdella BAR-pikakiväärillä ja käsikranaateilla. Insinööri-ryhmät toimivat rakentajina ja heidät voi myös päivittää liekinheitinryhmäksi tai miinanpaljastusryhmäksi. He paitsi rakentavat tukikohdan, he voivat myös asettaa maahan miinoja, levittää piikkilankaa, panssariesteitä ja hiekkasäkkejä ja myös rakentaa joukkojensidontapaikan tai .30-kaliiperisen konekivääripesäkkeen. Yhdysvalloilla on myös käytettävissään .30 kaliiperisia konekivääreitä, kranaatinheittimiä ja tarkka-ampujia. Puolitelavaunu mahdollistaa ryhmien täydentämisen kentällä, Jeepit ja panssariautot toimivat partioina ja yhdysvallat voivat saada käyttöönsä myös M4 Sherman -Panssarivaunun sekä tykillä että liekinheittimellä varustettuna. Yhdysvalloilla on myös käytettävissä M10 Wolverine -panssarintorjuntavaunu. Yhdysvaltojen joukot keräävät kokemusta taisteluissa ja kokemus tekee yksiköstä vahvemman.
Wehrmacht
Wehrmacht käyttää jalkaväkenään, Volksgrenadier-ryhmiä, jotka kantavat Kar98k-kivääreitä ja Panssarinyrkkejä ja heidät voi myös varustaa MP-40-konepistooleilla, Grenadier-ryhmiä, jotka kantavat myös Kar98k-kivääreitä mutta heidät voi varustaa Panssarikauhuilla tai konekivääreillä, ja ritariristin ritareita, jotka kantavat STG-44-rynnäkkökivääreitä. Heidän pioneerinsa voivat myös rakentaa bunkkereita, jotka voivat toimia myös joukkojensidontapaikkana tai korjauspaikkana. Heiltä löytyy myös MG-42-konekivääreitä, tarkka-ampujia, kranaatinheittimiä, 50-millisiä tykkejä ja Nebelwerfer-raketinheittimiä. Heillä on myös erittäin voimakkaat panssarivoimat, joiden joukosta löytyy muun muassa Puma-panssariauto, Stug IV-Rynnäkkötykki sekä Panzer IV ja Panther-Panssarivaunut. Wehrmachtin joukot eivät kerää kokemusta taisteluistaan mutta he voivat kutsua taisteluun muiden taisteluiden veteraaneja.
Panzer Elite
Panzer Elitellä on vain yksi jalkaväkiyksikkö, Panzer Grenadier. Panzer Grenadier toimii sekä taistelijana että rakentajana. Panzer Grenadier kantaa aseenaan Kar98k-kivääreitä mutta heille voi myös antaa käytettäväksi kiikaritähtäimellä varustetun Gewehr 43-kiväärin, STG-44-rynnäkkökiväärin tai Panssarikauhu. He rakentavat tukikohdan mutta eivät voi rakentaa puolustuksia. Panzer Elite keskittyykin enemmän nopeaan hyökkäykseen kuin puolustukseen. Heillä on monta erilaista puolitelavaunua kuten jalkaväkeä kantava puolitelavaunu ja panssarintorjuntatykillä varustettu puolitelavaunu. Heidän panssarijoukoistaan löytyy muun muassa jalkaväen tukemiseen suunniteltu Panzer IV, Marder III -tankintuhoaja ja raskas Panther-panssarivaunu.
Komentopuut
Kaikilla neljällä puolella on käytettävissään kolme komentopuuta. Pelaaja valitsee näistä yhden ja saa sen kautta käytettäväkseen tavallista vahvempia yksiköitä ja voi myös kutsua tukea kartan ulkopuolelta. Pelaaja saa aina pikkuhiljaa lisääpisteitä seuraavaan komentopisteeseen, komentopisteillä saadaan jokin uusi kyky tai yksikkö käytettäväksi komentopuusta. Jokaisessa komentopuussa on 6 kykyä ja kyvyt ovat jaettu kahteen haaraan. Yhden kyvyn hankkiminen avaa seuraavan kyvyn puussa, jonka pelaaja voi ottaa saatuaan tarpeeksi komentopisteitä.
Jalkaväki-komppania
Jalkaväki-komppanian komentaja saa kutsuttua kentälle jalkaväkeä puolet nopeammin. Hän voi kutsua kentälle tarvittaessa lisäjoukkoja kartan ulkopuolelta ja myös tuoda kentälle Rangers-erikoisjoukkoja. Rangereistä kaksi kantaa Bazooka-sinkoa ja neljä muuta M1 Garand -kivääreitä mutta kiväärit voi myös korvata Thompson-konepistooleilla. Jalkaväki-komppanian kiväärimiehet voivat myös rakentaa esteitä ja asettaa miinoja, johon muilla komppanioilla vain insinöörit kykenevät. Jalkaväki-komppania voi myös kutsua tykistötukea kartan ulkopuolelta ja myös rakentaa kentälle 105-millisen haupitsin.
Maahanlasku-komppania
Maahanlasku-komppania saa käyttöönsä laskuvarjojoukkoja jotka voi kutsua minne tahansa kohtaan kartalla, jonne komentaja näkee. Laskuvarjomiehet käyttävät aseinaan M1 Carbine-Karbiineja ja kahdelle heistä voi myös antaa M18-kevytsingon. He kantavat myös kasapanoksia ja voivat pudottaa ryhmäänsä täydennyksiä milloin vain. Maahanlasku-komppania voi myös pudottaa kentälle 57-millisen panssarintorjunta tykin miehistöineen ja myös varusteita kuten .30 kaliiperisen konekiväärin tai kranaatinheittimen. Laskuvarjojoukot ovat laskeutuessaan haavoittuvaisia ilmatorjuntatulelle. Maahanlasku-komppanialla on myös käytössään P-47 Thunderbolt-hävittäjäpommittajia, joita komentaja voi käyttää ilmatiedusteluun, ilmaiskuun tai pommi-iskuun. Lentokone on erittäin haavoittuvainen ilmatorjunnalle mutta mikään muu ei voi pysäyttää sitä.
Panssari-komppania
Panssari-komppanian komentaja saa tuotua ajoneuvot kentälle puolet nopeammin ja lisäksi kevyet ajoneuvot kykenevät valtaamaan alueita. Panssari-komppania voi suorittaa korjauksia kentällä ja nopeasti tuoda korvaukset tuhoutuneille ajoneuvoilla. Panssari-komppanialla on myös käytettävissään raskas M26 Pershing -panssarivaunu ja raketinheittimellä varustettu Sherman Calliope -Panssarivaunu.
Puolustusdoktriini
Puolustusdoktriinia seuraava komentaja voi varustaa tukikohdan rakennukset konekivääreillä, vahvistaa oman alueen puolustajia ja tehdä bunkkereistä täydennyspisteitä. Lisäksi hän voi saada etuvaroituksen tulevista hyökkäyksistä. Hän voi myös kutsua tykistökeskityksen uhatulle alueelle ja kutsua taivaalta 280-millisiä raketteja. Lisäksi hän voi rakennuttaa kentälle voimakkaan 88-millisen tykin.
Blitzkrieg-doktriini
Blitzkrieg-doktriinia seuraava komentaja voi antaa jalkaväen heittää paljon kranaatteja vihollisen keskelle, vahvistaa tuli- ja liikkumisnopeutta yksiköillä ja saada hetkessä paljon resursseja kasaan, mikä tosin puolittaa hetkeksi hänen resurssien tulonsa. Hän voi myös kutsua kentälle Waffen-SS:n iskujoukkoja. Iskujoukoilla on aseenaan Kar98k-kivääri mutta sen tilalle on mahdollista saada StG 44 -rynnäkkökivääri tai Panssarikauhu. Iskujoukot kykenemät myös naamioitumaan maastoon. Komentaja voi kutsua kentälle myös haupitsilla varustetun Stug IV -rynnäkkötykin ja pelätyn Tiger-panssarivaunun.
Kauhudoktriini
Kauhudoktriinia seuraava komentaja voi antaa jalkaväelle kyvyn tulla vahvemmaksi kun ryhmän jäsenet kuolevat ja lisäksi myös parantaa joukkojen taistelutahtoa. Komentaja voi myös pakottaa vihollisen vetäytymään ja kutsua alueelle polttoraketteja. Viimeisenä komentaja voi pudottaa kentälle V1-ohjuksen ja kutsua kentälle koko sodan pelätyimmän ase: King Tiger -panssarivaunun.
Kuninkaallinen Tykistötuki
Kuninkaallinen tykistötuki antaa komentajan tykistölle pidemmän kantaman ja komentajan tykistö kykenee vastaamaan vihollisen tuleen ilman käskyä mikäli komentaja antaa siihen luvan. Komentajan upseerit voivat myös kutsua tykistökeskityksiä ja haupitsit voivat ampua pitkälle linjalle tykistötulta. Komentaja voi myös kutsua kentälle 105-millisen M7 Priest -telatykin.
Kuninkaallinen Kommandotuki
Kuninkaallinen Kommandotuki anttaa komentajalle kyvyn kutsua kentälle liitokoneita, jotka tuovat mukanaan kommandoja ja Tetrarch-panssarivaunuja. Jalkaväki voi asettaa kentälle triangulointi-laitteita, jotka mahdollistavat vihollisen liikkeiden seuraamisen kolmion muotoisen alueen sisällä. Komentaja voi myös selvittää vihollisen rakennuksien sijainnin ja millaisia yksiköitä hänellä on kentällä. Komentaja voi myös kutsua tykistöä ja myös pudottaa varoitus-soihtuja huijatakseen viholliste tulevasta tykistökeskityksestä, vaikke sellaista tulisikaan.
Kuninkaallinen Insinöörituki
Kuninkaallinen Insinöörituki tekee komentajan rakennuksista kestävämpiä ja komentokuormureistakin voi tulla kestävämpiä ja nopeampia. Komentaja voi myös kutsua kentälle Churchill-panssarivaunuja, joko tavallisia, liekinheittimellä varustettuja tai Petard-kranaatinheittimellä varustettuina. Tankit voivat myös parantaa kestävyyttään piilottamalla runkonsa, mutta tällöin ne eivät voi liikkua.
Poltetun Maan Taktiikat
Poltetun maan taktiikoita käyttävä komentaja voi ansoittaa rakennuksia ja valtauspisteitä. Tämän lisäksi hän voi kutsua alueelle tykistökeskityksen, mikäli alue on joko omien hallussa tai neutraali. Jalkaväki voi myös asentaa tiesulkuja ja estää valtauspisteiden jääminen vihollisen käsiin tuhoamalla se, jolloin se pitää korjata ennen kuin se on taas käyttökelpoinen. Komentaja voi myös kutsua kentälle 150-millisen Hummel-telatykin.
Ilmavoimataktiikat
Ilmavoima taktiikoita käyttävä komentaja voi kutsua kentälle ilmavoimien jalkaväkeä, jotka voivat rakentaa ilmatorjuntatykkejä ja voimakkaita 88-millisiä tykkejä. Ilmavoimien jalkaväki on myös tehokas korjausyksikkö. Komentaja voi kutsua kentälle myös Wirbelwind-ilmatorjuntavaunun ja tuoda esiin kentälle soluttautuneet laskuvarjojoukot. Laskuvarjojoukot käyttävät aseinaan Kar98k-kivääreitä mutta ne on mahdollista korvata FG-42-automaattikivääreillä. Komentaja voi pudottaa myös kentälle perhospommeja ja kutsua ilmatukea Panzerknacker-rynnäkkökoneista.
Panssarintorjuntataktiikat
Panssarintorjunta taktiikoita käyttävä komentaja kykenee käyttämään miinoja, jotka räjähtävät vain tankin painosta. Hänen jalkaväkensä voi huomata tankit jo erittäin kaukaa ja hän voi varustaa jalkaväkensä kahdella Panssarikauhulla yhden sijaan ja kasvattaa tykkien läpäisykykyä. Komentaja voi myös kutsua kentälle Hetzer-tankintuhoajavaumun ja erittäin voimakkaan Jagdpanther-tankintuhoajavaunun.
Yksinpelikampanja
Yksinpelikampanjassa pelaaja johtaa kuvitteellista liittoutuneiden Able-komppaniaa läpi Normandian maihinnousun taistelujen muun muassa Omaha Beachin maihinnousun ja Cherbourgin valtauksen. Saksalla ei ole omaa yksinpelikampanjaa.
Carentanin taistelu
Seuraavat kolme tehtävää kertovat Fox-komppaniasta ja heidän toimistaan Carentanin valtaamisen ja puolustamisen aikana. Fox-komppanian täytyy ensin uudelleenryhmittäytyä Viervillessä sekasortoisten laskuvarjohyppäämisten jälkeen, joka tapahtui monia tunteja ennen D-Dayta. Heidän täytyy myös katkaista vihollisen toimenpiteet taka-alueilla saadakseen lisää laskuvarjohyppäysalueita ja estää saksalaisia vahvistamasta rantoja.
Fox-komppania on määrätty valtaamaan Carentanin kaupunki ja turvaamaan Utah-rannan ja Omaha-rannan yhdistymiskohta sekä puolustamaan sitä raivokkaalta saksalaiselta vastaiskulta. Lopulta Fox-komppania on helpottunut Able-komppanian saapuessa kaupunkiin ja rantojen yhteenliittymä on vihdoin turvattu.
Cherbourgin taistelu
Able- ja Dog-komppania muodostavat liittoutuneiden etenemisen kärjen turvatakseen Cherbourgin ja sen sataman. Able-komppania onnistuu työntämään saksalaiset takaisin ja puolustamaan tarviketietä, jotta ”Red Ball Express” pääsisi läpi. Tämä koituu myös tuhoksi saksalaiselle Panzer Lehr -divisioonalle ja kapteeni Shultzille.
Sivustat suojattuina, liittoutuneet jatkavat etenemistään Cherbourgiin. Able- ja Dog-komppania, 4. Cavalryn ja USS Texasin tukemina, saavat tehtävän vallata satamanlaitteiston. Vaikka Able-komppania onnistuneesti kukistaa saksalaispuolustajat ja vangitsee tuhansia vankeja, satama on pahasti vaurioitunut ja on käyttökelvoton liittoutuneille.
Taistelun jälkeen Able-komppania löytää asiakirjoja aksevaltojen bunkkerista, jossa näkyy V2-ohjusten laukaisupaikka lähellä Sottevastia. Fox-komppania on kutsuttu ohjaamaan laskuvarjo-operaatiota V2-laukaisupaikalle samalla, kun Able-komppania syöksyy paikalle panssaritukena.
Operaatio Kobra
Amerikkalaisjoukot alkavat lähestyä St. Lon kaupunkia ja Able-komppania saapuu pohjoisesta. Saksalaispuolustajat St. Fromondissa toivovat pysäyttävänsä Able-komppanian etenemisen räjäyttämällä ainoan johtavan sillan kaupunkiin. Able-komppania korjasi sillan toiselta puolelta jokea tulevan tulen alla, ja työntää saksalaiset pois kaupungista. Saksalaispuolustajat uudelleenryhmittäytyvät ja järjestävät monia vastahyökkäyksiä rakettipatterit tukenaan, mutta kaikki Able-komppaniaan kohdistuvat hyökkäykset työnnetään takaisin kovin menetyksin.
Charlie-komppania tulee kapteeni Shultzin Panzer Lehrin tuhoamaksi yrittäessään turvata 192. kukkula (Hill 192) St. Lon laitamilla. Able-komppania määrätään valloittamaan kukkula. Pensasaidat kukkulan ympärillä ja piilotetut Flak 88:t tuottavat pelottavan puolustuspaikan saksalaisille, mutta Able-komppania onnistuu murtautumaan läpi käyttämällä puskuosalla varustettuja Sherman-panssarivaunuja kyntääkseen pensasaitojen läpi ja kiertämään saksalaiset.
Saksalaispuolustajat St. Lo:ssa päättävät puolustautua yhdysvaltalaisjoukkoja vastaan linnoittautumalla kaupungin keskustaan, mutta Able-komppania suunnitteli piirittävänsä ja vangitsevansa saksalaispuolustajat kaupungin keskustaan. Vaikka operaatio onnistuu, jotkut saksalaisyksiköt, mukaan lukien Panzer Lehr -divisioona, onnistuvat pakenemaan tuholta. Able-komppania kutsuu paikalle 8. ilmavoimat ja pakenevat saksalaisyksiköt kärsivät suuria tappioita suorapommitusten vuoksi.
Alivoimainen ja jatkuvien ilmahyökkäysten kohteena oleva hajautunut Panzer Lehr -divisioona on saanut kannoillensa yhdysvaltalaisjoukot, ja Able-komppania onnistui pysäyttämään divisioonasta jäljelle jääneet Hébécrevonissa. Hyökkäys suoritetaan nopeasti liikkuvilla M10 panssarintorjuntavaunuilla Panzer Lehrin -divisioonan asemia vastaan. Kapteeni MacKay kaatuu, kun hän saa osuman kapteeni Shultzin Tiger-vaunun ammuksesta.
Operaatio Lüttich
Saksalaisjoukot uusivat vastahyökkäyksen yöllä epäonnistuneen yllätyshyökkäyksen jälkeen, mutta kaikki yritykset lyödään takaisin. Able-komppania menestyneesti pakottaa saksalaiset perääntymään kärsittyään raskaita menetyksiä, mukaan lukien Flak 88 -patteriston tuhoutuminen.
Falaisen motti
Chamboista tulee Saksan seitsemännen armeijan viimeinen toivo Falaisen motin välttämisessä. Raskaan ilmatuen kanssa kanadalais-, puolalais- ja yhdysvaltalaisjoukot Able-komppanian johdolla turvaavat kaikki sillat Chamboisin ympärillä ja sulkevat Falaisen motin. Saksan 7. armeija yrittää päästä läpi, mutta heitä kohtaa raskas ilmapommitus ja heidät pakotetaan antautumaan.
Kampanja päättyy tekstillä, jossa kerrotaan Able-komppanian ottaneen 80 prosentin tappiot toisen maailmansodan loppuun mennessä.
Vastaanotto
Company of Heroes on saanut erittäin positiivista palautetta kriitikoilta ja on voittanut lukuisia eri palkintoja.
Lisäosat
Sisältää kaksi uutta pelattavaa osapuolta: Iso-Britannia ja saksalainen Panzer -eliittiryhmä (German Panzer Elite).
Elokuvavuosi 1940
Tässä artikkelissa käsitellään vuoden 1940 aikana julkaistuja elokuvia ja elokuvamaailman merkittäviä tapahtumia.
Peridootti
thumb|300px|Jalokiviksi hiottuja huippulaatuisia peridootteja. thumb|220px|Jalokiviluokkainen, puhdas peridoottikide [[Natural History Museumissa Lontoossa.]] thumb|220px|[[Jalokiviksi kelpaamatonta rakeista ja haurasta oliviinia raakakivenä. Oliviini esiintyy lähes poikkeuksetta tällaisessa muodossa.]]
Peridootti on silikaattimineraali oliviinin puhdas jalokivimuunnos. Oliviini esiintyy rakeisina, massamaisina muodostumina, mutta peridootti muodostaa suuria kauniinvärisiä ja läpinäkyviä kiteitä, jotka on helppo hioa jalokiviksi.
Peridootista käytettävä synonyymi krysoliitti on johdettu kreikan kielen sanasta "kultakivi", mutta kultakivi on aiemmin tarkoittanut monia väriltään samankaltaisia kiviä.
Peridootti on tuliperäinen mineraali, joten sitä ei esiinny juurikaan Euroopassa, paitsi jonkin verran Välimeren saaristossa. Peridootti tuli kuitenkin keskieurooppalaisille tutuksi ristiretkeläisten tuodessa sitä mukanaan pyhiinvaelluksillaan.
Ominaisuudet
Kivi muistuttaa hyvin paljon lasia: se on hauras ja sillä on simpukkamainen ja hauras murros, ja se on öljykiiltoinen. Haurautensa vuoksi sitä on käsiteltävä varoen, ja hiotut kivet upotetaan yleensä tukevaan metalliseen korupohjaan murtumisen estämiseksi.
Tummia peridoottikiteitä voidaan myös vaalentaa paremmin jalokiviksi sopiviksi kuumentamalla niitä korkeassa lämpötilassa. Peridootin väri vaihtelee keltavihreästä kirkkaanvihreään, ja sen Mohsin kovuus on 6,5.
Peridoottia käytetään hyvin paljon koru- ja jalokivenä, ja siitä käytetään myös joskus nimeä krysoliitti.
Kissansilmäilmiö
Peridootista esiintyvät myös harvinaiset optiset ominaisuudet: ns. kissansilmä- ja tähti-ilmiö, jotka johtuu kiteen yhdensuuntaisista kuiduista, sulkeumista tai neulasista. Ilmiö tulee esille parhaiten hiottaessa kivet pyöröhionnalla, ja kuitujen ja neulasten ollessa samansuuntaisia pyöröhiontaisen kiven pohjaa kohden. Valmiiksi hiottua kiveä käännellessä pyöröhiottuun kiveen ilmestyy kapea vaalea raita, ns. "kissansilmä", joka kääntyy kiveä liikuteltaessa.
Tähti-ilmiö
Jos peridoottikiteen yllä mainitussa kissansilmäilmiön muodostavassa kiteessä kuidut ja neulaset ovat yhdensuuntaisia, joidenkin kiteiden poikkileikatuilla pinnoilla voi esiintyä jopa kuusi- tai kaksitoistasakaraisia kissansilmäilmiöitä.
Esiintyminen
Peridoottia löytyy Kiinasta, Brasiliasta, Norjasta, Egyptistä, Saksasta, Myanmarista, Yhdysvalloista, Pakistanista ja Italiasta. Punaisessa meressä olevalta St. Johnin tulivuorisaarelta on saatu peridoottia yli 3 500 vuotta.
Vjatšeslav Hrynin
Elämä ja urheilu-ura
Hrynin saavutti Neuvostoliiton miesten maajoukkueessa olympiahopeaa Tokiossa 1964, MM-pronssia Brasiliassa 1963 ja Euroopan mestaruuden Puolassa 1963 sekä Neuvostoliitossa 1965. Seuratasolla Hrynin voitti TsSKA Moskovassa vuonna 1963 Euroopan cup-mestaruuden. Hän juhli urallaan myös Neuvostoliiton mestaruutta. Hrynin kuoli 84-vuotiaana lokakuussa 2021.
Aleksandrs Čaks
Aleksandrs Čaks (alkuperäiseltä nimeltään Aleksandrs Čadarainis 27. lokakuuta 1901 – 8. helmikuuta 1950) oli latvialainen runoilija ja kirjailija. Čaksia pidetään ensimmäisenä latvialaisena modernistina.
Elämäkerta
Vuonna 1922 Čaks palasi Latviaan. Riiassa hän jatkoi lääketieteen opintojaan Latvian yliopistossa. Hän kuitenkin menetti pian kiinnostuksensa aiheeseen ja jätti opintonsa. Vuonna 1925 Čaks sai opettajan pätevyyden ja työskenteli alala lyhyen aikaa. Hän jätti opettajan työn vuonna 1927 omistautua kirjallisuuteen. Vuonna 1928 Čaks perusti Jauno Lira -kirjallisuuslehden Latvian nuorille kirjailijoille ja runoilijoille. Hän osallistui myös Trauksme-vasemmistolaislehden tekemiseen. Vuodesta 1930 vuoteen 1934 Čaks oli sihteeri Latvian kirjailijoiden ja toimittajien ammattiliitossa. Hän oli myös yksi Domas- lehden toimittajista.
Kārlis Ulmaniksen vallankaappauksen jälkeen vuonna 1934 kaikki ammattiliitot ja vasemmistolehdet ja poliittiset puolueet kiellettiin. Vuodesta 1934 vuoteen 1939 Aleksandrs Čaks työskenteli pankkivirkailijana ja opetti kirjallisuutta yksityiskoulussa. Sen lisäksi hän työskenteli toimittajana latvialaistan tarkka-ampujien yhdistyksessä, jossa hän auttoi julkaisemaan historiateoksen Latviešu strēlniekii. Näiden tarinoiden innoittamana hän kirjoitti kokoelman eeppisiä runoja nimeltä Mūžības Skartie, josta hän sai A. Brigadere -palkinnon vuonna 1939. Vuodesta 1939 vuoteen 1940 hän työskenteli Atpūta-lehdessä.
Neuvostoliiton miehitettyä Latvian 1940 Čaksia kritisoitiin neuvostovastaisuudesta useissa Mūžības Skartien runoissa. Siitä huolimatta hänet hyväksyttiin Latvian SNT:n kirjailijaliittoon keväällä 1941. Saksan miehitettyä Latvian Čaksia oli kiellettyä julkaista. Vuonna 1943 hän kirjoitti näytelmän Matīss, kausu bajārs. Toisen neuvostomiehityksen aikana lokakuussa 1944 Čaks aloitti työt Cīņa-sanomalehdessä, jossa hän johti kulttuuriosastoa. Kuitenkin jo vuonna 1946 kritiikkikampanja kääntyi Čaksin kirjallista uraa vastaan ja vuonna 1947 hänet erotettiin Cīņa- sanomalehdestä. Hän aloitti työskentelyn Latvian tiedeakatemian kielen ja kirjallisuuden instituutissa.
Čaksia kritisoitiin kuitenkin edelleen. Vuonna 1949 Čaksia syytettiin poliittisesti epätoivottavien teosten kirjoittamisesta. Syytökset heikensivät Čaksin terveyttä, ja hän kuoli sydänsairauksiin 8. helmikuuta 1950. Riian keskeisistä kaduista on yksi nimetty hänen mukaansa. Hänellä on myös oma museo ja muistopatsas läheisessä Ziedoņdārzs-puistossa.
Teokset
Čaks julkaisi ensimmäisen runokirjansa Seši, joka oli omistettu Riialle ja sen elämälle. Nämä runot sisälsivät aiheita ja hahmoja, joita ei aiemmin ole kuvattu latvian runoudessa - kaupungin yöelämä, kodittomat ihmiset, prostituoidut, köyhät lähiöt, jopa kerrostalojen viemärit. Teoksissaan Čaks kirjoittaa syvästä rakkaudestaan Riikaa kohtaan, mikä näkyy hyvin runossa Sirds uz trotuāra (Sydän jalkakäytävällä). Riika ei kuitenkaan ole hänen runojensa ainoa aihe - Čaks kirjoitti myös romanttista runoutta. Čaks kirjoitti myös joitain novelleja, vaikka ne eivät ole yhtä tunnettuja kuin hänen runonsa.
Heli Laaksonen on kääntänyt Čaksin runoja suomeksi ja kirjoittanut niihin vastauksia omalla lounaismurteellaan. Poimit sydämeni kirjahyllystä: Yhteinen runovuoropuhelu ilmestyi vuonna 2021. Juris Kronbergsin ruotsintama Čaks-kokoelma Hjärtat på trottoaren ilmestyi 2004 ja Ieva Lešinskan englanniksi kääntämä Selected poems vuonna 2019.
Paradise Lost (albumi)
Paradise Lost on englantilaisen Paradise Lost -yhtyeen kymmenes studioalbumi vuodelta 2005. Yhtye jätti syntikkapopin ja goottirockin taakseen ja palasi askeleen kohti juuriaan, Icon- ja Draconian Times -albumien metallisempaan ilmaisuun.
"Forever After" julkaistiin myös singlenä, ja siitä tehtiin myös video.
Kappaleet
Kaikki kappaleet säveltänyt Gregor Mackintosh ja sanoittanut Nick Holmes.
Limited edition -versio
Lisäksi limited edition -versio sisälsi bonus-DVD:n.
Lancaster (Englanti)
Lancaster on noin asukkaan katedraalikaupunki (city) ja  asukkaan hallintopiiri Lancashiren kreivikunnassa Luoteis-Englannissa. Se sijaitsee Lunejoen estuaarin alkupäässä, noin 11 kilometrin päässä Irlanninmerestä, ja muodostaa naapurikaupunkinsa Morecamben kanssa yhtenäisen kaupunkialueen, jossa elää noin ihmistä. Hallintopiiriin kuuluu laajalti maaseutua ja 39 kuntaa; Lancasterin kaupungilla ei ole kuitenkaan omaa kunnanvaltuustoa (unparished area), vaan sen hallinnosta vastaa piirivaltuusto.
Toisen maailmansodan tunnettu pommikone Avro Lancaster sai nimensä kaupungin mukaan.
Köhniö
Köhniö on asuinalue Jyväskylän keskustaajaman länsilaidalla Kypärämäen kaupunginosassa. Köhniön pääväylänä on Erämiehenkatu, jota yhdessä Keihäsmiehenkadun kanssa pidetään Köhniön ja varsinaisen Kypärämäen rajana. Muutenkin Köhniön kadunnimistössä on viitteitä eränkäyntiin, ainakin riistanpyydyksien mukaan nimensä saaneet Loukkukatu, Luttoskatu, Permikatu ja Ansapolku.
Köhniötä alettiin asuttaa jatkosodan jälkeen. Köhniön alue rakennettiin Rautpohjan tehtaan työntekijöitä varten. Tehdas tarvitsi sotakorvausten vuoksi kasvaneen tuotantonsa takia lisää työläisiä, mutta asuntopula haittasi työntekijöiden saamista. Yhteistyössä Jyväskylän kaupungin kanssa tehdas järjesti työntekijöille asuntolainoja, ja alueen rakentaminen alkoi 1948. Lainarahoitteisen rakentamisen vuoksi Köhniötä kutsuttiin pitkään "Velkamutkaksi". Rakentamisessa käytettiin useiden erilaisten tyyppitalojen piirustuksia, joten Köhniö on rakennuskannaltaan melko monipuolinen ja vaihteleva.
1960-luvulla rakennettiin kerrostaloja Erämiehenkadun pohjoispuolelle, alueelle joka Jyväskylän kaupungin virallisessa pienaluejaossa on nimeltään Köhniönranta. Myöhempinä vuosikymmeninä alueelle rakennettiin useita rivitaloja.
Köhniön omakotialue on määritelty Keski-Suomen maakuntakaavassa maakunnallisesti arvokkaaksi rakennetuksi kulttuuriympäristöksi. Köhniön länsilaidalla on Köhniönjärvi. Köhniön eteläpuolella, osittain järven rannalla kulkee Haapamäki–Jyväskylä-rata. Aiemmin radalla oli Köhniönjärven rautatieseisake. Järven ja länteen vievän valtatien väliin jäävää metsäaluetta kutsutaan nimellä Köhniöntaus.
Elokuvavuosi 1939
Tässä artikkelissa käsitellään vuoden 1939 aikana julkaistuja elokuvia ja elokuvamaailman merkittäviä tapahtumia.
3T (lehti)
3T oli vuosina 2012–2013 julkaistu suomalainen tekniikan viikkolehti, joka kertoi teknologian, talouden ja työelämän ajankohtaisista ilmiöistä ja tapahtumista. Sen ensimmäinen numero ilmestyi 13. tammikuuta 2012 ja viimeinen 13.12.2013.
Lehdellä oli yli 60 000 tilaajaa, sillä Uusi Insinööriliitto (UIL) oli tilannut lehden jäsenetuna jäsenilleen vuosina 2012 ja 2013. 3T:n päätoimittajana toimi Veijo Käyhty. Kustantaja oli Sanoma Tekniikkajulkaisut Oy, joka oli tuolloin Sanoma Magazines Finlandin tytäryhtiö.
Kekkostiet
thumb|right|250px|Yhdystie 8950 Suomussalmen Vaatovaaralla tammikuussa 2004 thumb|250px|Yhdystie 9190 Perangalla Hossaan päin Kekkosteiksi kutsutaan Kainuuseen 1950-luvulla vankityömäärärahoilla rakennettuja teitä, joiden rakentamista silloinen pääministeri Urho Kekkonen ajoi voimakkaasti.
Tausta
Erityisen nimensä tiet saivat siitä, että ollessaan pääministerinä Urho Kekkonen ajoi voimakkaasti niiden rakentamista, olihan Kainuu hänen vaalipiiriänsä. Viiden tien alueelle hän oli tehnyt hiihto- tai patikkaretken ennen niiden rakentamista 1950-luvun alussa. Ensimmäinen kohde oli yhteys Kuhmosta Hyrynsalmen Moisiovaaraan, nykyinen yhdystie 9070. Tie sai pian lempinimet "Kekkosen katu" ja "Kekkosen polku". Kun seuraavaa tietä käytiin vuonna 1954 rakentamaan Kiantajärven itäpuolitse Juntusrantaan, se sai nimekseen "Kekkoskakkonen" ja Kuhmon tiestä tuli "Kekkosykkönen". Yhteisnimeksi vakiintui "Kekkostiet". Maanteitä tehtiin vuosien 1952 ja 1962 välisenä aikana kaiken kaikkiaan kahdeksan, yhteispituudeltaan 250 kilometriä. Lisäksi tehtiin yksi kylätie. Viimeisimpien teiden rahoituksen järjestämiseen Kekkonen ei enää presidenttinä tiettävästi osallistunut.
Rakentaminen
Tiet rakennettiin osittain vankityövoimalla. Rakennustöitä varten perustettiin työsiirtola, johon voitiin sijoittaa lyhyen vankeustuomion saaneita henkilöitä tai sakkorangaistuksen sovittajia. Työstä maksettiin heille palkkaa. Mukana oli myös siviilityöntekijöitä muun muassa työnjohtajina, koneenkuljettajina ja kirvesmiehinä. Vangit siirrettiin vuonna 1960 nelostien rakennustöihin ja teiden rakentajiksi tuli maakunnan työttömiä. Maalaisliitto kilpaili tiukasti äänestäjistä Kainuussa kommunisteja vastaan, ja tiet eivät ainakaan heikentäneet kannatusta, mainitsihan Kekkonen vielä vuonna 1954 tiet yhtenä saavutuksenaan. Teihin käytettiin noin 14 prosenttia Kainuun tiemäärärahoista 1950-luvulla ja niiden pituus oli viidennes kaikista rakenteilla olleista teistä.
Käyttö
Kekkosteiden tarpeellisuutta perusteltiin niiden varrella olevien kylien ja taajamien asukkaiden kulkuyhteyksillä. Lisäksi maa- ja erityisesti metsätalouden kuljetustarpeet olivat teiden rakentamisen perusteluna. Muun muassa suuria valtion metsäalueita oli Kiantajärven itäpuolella, jonne ei ollut hyviä uittoreittejä. Joitakin teitä oli tosin esitetty rakennettavaksi jo hyvin varhain, esimerkiksi Peranka–Hossa-yhteyttä 1890-luvulla. Puhos–Näljänkä-tienkin ensimmäinen suunnitelma valmistui jo vuonna 1902. Armeija kuitenkin vastusti rajaseudun teiden rakentamista, ja kuntien kustantamina ne olisivat tulleet liian kalliiksi. Talvisodan syttyminen siirsi teiden rakentamisen myöhempään ajankohtaan ja jatkosodan jälkeinen pula-aika puolestaan viivästytti koko maassa tietöitä seuraavalle vuosikymmenelle. Vaikka 1950-luvulla Kekkosteiden piirissä laskettiin asuvan vain 2 500–3 500 ihmistä koko Kainuun 100 000 asukkaasta, niillä oli suuri merkitys syrjäseutujen liikenteelle etenkin Suomussalmella. Yksi Kekkosteiden seurauksista olikin, että Kainuun viimeiset tiettömät erämaa-alueet supistuivat tai oikeastaan hävisivät, koska Kekkostiet muodostivat runkoyhteydet monille kyläteille ja metsäautoteille.
Kekkostiet ja politiikka
Kainuun maakunnassa Urho Kekkonen sai kovan maineen tieasioiden hoitajana. Vuosikymmenien ajaksi jäi elämään tarina Kekkosesta, joka "käveli" tiet Kainuun syrjäkulmille, ja Kekkosen pitkä presidenttikausi piti tarinan hengissä. Vaikka Kainuun Kekkostiet ovat vain pieni sirpale suomalaisesta 1950-luvun tiehistoriasta, ne kertovat osaltaan siitä poliittisesta kulttuurista, jossa tiemäärärahoja tuolloin jaettiin. Paikallisten asukkaiden, kuntien tai yksittäisten kansanedustajien aloitteet teiden rakentamiseksi eivät aina auttaneet, vaan vasta pääministerin vaikutusvalta ja hänen henkilökohtainen puuttumisensa asiaan tuotti tulosta. Kekkosteiden taustalla oli myös kilpailu äänestäjistä, sillä Urho Kekkonen oli sotien jälkeen valittu eduskuntaan Kainuun maalaisliittolaisten listalta. Maakunnan pääpuolueet olivat Maalaisliitto ja SKDL, ja molempien puolueiden kainuulaiset kansanedustajat olivat vuosien mittaan tehneet lukuisia aloitteita teiden rakentamisesta, mutta turhaan. Maalaisliitto pyrki parhaansa mukaan hyödyntämään Kekkosteiden mainetta taistelussaan kommunismin leviämistä vastaan.
Luettelo
Seuraavassa taulukossa on lueteltu työsiirtolamäärärahoilla Kainuuseen rakennetut tiet eli Kekkostiet.
Kekkosteiden muistomerkki pystytettiin vuonna 1990 Kuhmoon Kajaanin ja Moisiovaaran teiden risteykseen. Muistomerkin suunnitteli Matti Hynynen.
Lasse Sievinen
Lasse Simo Sakari Sievinen (s. 16. elokuuta 1958) on Timo Jurkan esittämä kuvitteellinen hahmo televisiosarjassa Salatut elämät, jossa hän on oli mukana aktiivisesti lokakuusta 2004 alkaen, lukuun ottamatta kolmen kuukauden taukoa joulukuusta 2012 maaliskuuhun 2013, kunnes poistui sarjasta huhtikuussa 2015. Lasse on myös sivuhenkilönä Salattujen elämien spin-off-sarjassa Tuuliranta. Lasse poistui sarjasta keväällä 2015. Lasse nähtiin Salattujen elämien spin-off-sarjassa Pihlajasatu vuonna 2019. Lasse palasi pysyvästi sarjaan syyskauden avausjaksossa vuonna 2019.
Luonne
thumb|250px|right|Lasse vuonna 2005 esitetyssä jaksossa. Lasse on pohjimmiltaan hyväsydäminen ja fiksu mies, mutta hänellä on aina ollut pieniä vaikeuksia ymmärtää tyttäriensä tekemisiä ja tunteita. Suhde keskimmäiseen tyttäreen eli Heliin on aina ollut läheisempi. Vastavuoroisesti Katri ja Annika ovat läheisempiä Paulan kanssa kuin Heli. Lasse on varma mielipiteistään ja esittää usein kyynisiä ja piikitteleviä näkemyksiä asioihin, joissa ei ole muiden kanssa samaa mieltä.
Perhe ja muut ihmissuhteet
Lassella ja hänen edesmenneellä vaimollaan Paulalla on kolme yhteistä tytärtä: Katri, Heli ja Annika. Syksyllä 2007 Lassen Leo-veljen poika Joonatan muutti asumaan Sievisille. Lassen vaimolla Paulalla on lisäksi vielä neljäs lapsi Severi, jonka biologinen isä on Eero Vanala. Eero ei kuitenkaan ehtinyt nähdä lastaan ennen kuolemaansa ja Lasse on toiminut Severin kasvatti-isänä. Lassella itselläänkin on vielä yksi lapsi, Jiri, jonka äiti on Paulan sisko Armi Viitamäki.
Annika menehtyi hukkumalla 18-vuotissyntymäpäivänään vuonna 2007 esitetyssä jaksossa ja myöhemmin saman vuoden jaksoissa sekä Katri että Heli muuttivat pois kotoa, Katri Vaasaan ja Heli Pariisiin silloisen naisystävänsä Tarun kanssa. Heli muutti takaisin kotiin vuonna 2009 ja meni töihin samaan yritykseen Lassen kanssa (Lasse oli tuolloin Helin alainen), mutta muutti kahden vuoden päästä naisystävänsä Kiia Hyvösen kanssa Vaasaan, missä Katrikin asui. Sittemmin tyttäret ovat tehneet lyhyitä vierailuja Pihlajakadulle. Vuodesta 2007 eteenpäin Sievisten luona asunut Joonatan lähti Norjaan töihin öljynporauslautalle keväällä 2010, mutta palasi takaisin syksyllä 2011 joutuessaan samaan vieroituslaitokseen Peppi Puolakan kanssa steroidiriippuvuutensa takia.
Työelämä
Lasse on toiminut YK:n rauhanturvaajana ulkomailla useita vuosia. Sotilasarvoltaan hän on insinöörimajuri. Lassen saatua potkut entisestä työpaikastaan ulkoministeriösssä Paulan sotkujen takia, meni hän töihin Talotaikureihin huoltomieheksi. Talotaikureiden jälkeen Lasse oli töissä tekniikkafirma Routaketo Oy:ssä, josta hän otti lopputilin lähdettyään mukaan Joonatanin firmaan Pala Productionssiin. Firman mentyä konkurssiin Lassen seuraava työpaikka oli pizzeria Ragazzo Poverossa, jossa hän toimi kokkina. Sitten Lasse työskenteli Pihlajakadun lähellä sijaitsevan sairaalan palkanlaskijana, josta sai potkut kuritettuaan Aaro Vaalannetta. Lasse työskentelee nykyään osakkaana Majatalo Amandassa.
Muuta
Lasse harrastaa innokkaasti metsästystä ja hän tekee usein hirvipaistia.